గౌతమ బుద్ధుడు
తర్వాత సిద్ధార్దుడు ధ్యానం, అనాపనసతి (ఉశ్చ్వాస, నిశ్వాసలు) ద్వారా మధ్యయ మార్గాన్ని కనిపెట్టాడు (ఐహిక సుఖాలను, కోరికలను త్యజించడం). ఈ సమయంలో సుజాత అనే పల్లె పడుచు తెచ్చే కొద్ది అన్నాన్ని, పాలను ఆహారంగా తీసుకునేవాడు. తర్వాత సిద్ధార్దుడు, బుద్ధ గయలో ఒక బోధి వృక్షం నీడలో పరమ సత్యం తెలుసుకొనుటకు భగవత్ ధ్యానం చేశాడు. కాని కౌండిన్యుడు మరియు అతని ఇతర శిష్యులు, సిద్ధార్దుడు జ్ఞాన సముపార్జన సాధనను విరమించినట్లుగా, క్రమశిక్షణా రహితుడుగా భావించారు. చివరకు, తన 35వ ఏట, 49 రోజుల ధ్యానం తర్వాత, సిద్ధార్దునకు జ్ఞానోదయమయ్యింది. కొందరి అభిప్రాయం ప్రకారం సిద్ధార్దునకు బాధ్రపద మాసంలో జ్ఞానోదయమయ్యిందని, ఇంకొందరి అభిప్రాయం ప్రకారం సిద్ధార్దునకు ఫాల్గుణమాసంలో జ్ఞానోదయమయ్యిందని చెప్తారు. అప్పటి నుండి గౌతమ సిద్ధార్దుడు, గౌతమ బుద్ధునిగా మారాడు. బౌద్ధ మతంలో ఇతనిని శాక్యముని బుద్ధుడని భావిస్తారు.
ఇందూ జ్ఞాన వేదిక
ఇందూ జ్ఞాన వేదిక త్రైత సిద్ధాంతాన్ని ప్రచారం చేసే లక్ష్యంతో, త్రైత సిద్ధాంతకర్త ప్రబోధానంద రచనలు, ప్రసంగాలను వెలువరిస్తున్న ప్రచురణ సంస్థ. 2004లో ప్రబోధానంద ఈ సంస్థను ప్రారంభించాడు. ఇందూ జ్ఞాన వేదిక ప్రచారం చేస్తున్న త్రైత సిద్ధాంతం అనుసరించి భగవద్గీత, బైబిల్, ఖురాన్ గ్రంథాల్లోని ఆధ్యాత్మిక జ్ఞానం, మనుషులందరికీ మతాలతో ప్రసక్తి లేకుండా ఒకడే దేవుడనీ బోధిస్తుంది. ఇందు అనగా చంద్రుడు అనీ, చంద్రుడు జ్ఞానమునకు అధిపతి కాబట్టి, ఇందువులు అంటే జ్ఞానులు లేదా దైవ జ్ఞాన మార్గములో నడిచేవారు అని వీరి అభిప్రాయం. ఇందూజ్ఞానము అంటే దైవజ్ఞానము అని వీరు చెప్పుకొనే అర్థము.